[{"text_idx": "#000000", "text": "Bu ti\u0302m y prosiect yn ymweld a\u0302 chadeirlan Llandaf ar 11 Tachwedd 2017, wrth i ni ailafael yn ein teithiau i wahanol rannau o Gymru i rannu ffrwyth ein hymchwil. Y siaradwyr y tro hwn oedd David Parsons, Ben Guy, Paul Russell a Martin Crampin. Roedd yr amrywiol bynciau a drafodwyd yn cynnwys eglwysi sydd wedi eu cysegru i Ddyfrig, Teilo ac Euddogwy (y tri sant Cymreig a gysylltir a\u0302\u2019r gadeirlan); cysylltiadau Teilo a\u0302 Llandaf yn y cyfnod cynnar; a\u2019r fersiynau Lladin a Chymraeg o hawliau Teilo (a chadeirlan Llandaf) a gofnodir yn Llyfr Llandaf."}, {"text_idx": "#000001", "text": "Ar o\u0302l te, cynhaliwyd sgwrs olaf y dydd yn y gadeirlan, a hynny yng nghapel Dyfrig, lle mae\u2019r ffenestr liw yn portreadu seintiau sy\u2019n fwy cydnaws a\u0302 gweledigaeth Iolo Morganwg o Gristnogaeth gynnar yng Nghymru nag un yr Esgob Urban yn y ddeuddegfed ganrif. Y bwriad yn wreiddiol oedd y byddem yn arwain taith dywys o amgylch y gadeirlan i\u2019r fan hon i ddechrau, er mwyn dangos cerfluniau cerfwedd Frank Roper ac Alan Durst o Deilo a Dyfrig, ond roedd cymaint ohonom yno fel nad oedd yn ymarferol bosib i ni gynnal taith o\u2019r fath i edrych ar bob un o\u2019r gweithiau celf!"}, {"text_idx": "#000002", "text": "Roedd yr arddangosfa deithiol i\u2019w gweld yn y gadeirlan tan ganol mis Rhagfyr."}, {"text_idx": "#000009", "text": "Stories of the Saints Exhibition"}]